**Syyrialla** oli laajat kemiallisten aseiden varastot. Kansainvälinen yhteisö painosti Syyrian luovuttamaan suuren osan aseistaan vuonna 2013, sen jälkeen kun näitä aseita oli käytetty paikoin sisällissodassa. Syyria suostui luovuttamaan kaikki kemialliset aseensa, mutta Yhdysvallat ja sen liittolaiset uskovat Syyrian omistavan niitä edelleen.

Syyrian ydinohjelma
-------------------

Syyria kuuluu ydinsulkusopimuksen alaisuuteen ja sillä on ydinvoimaohjelma siviilitarkoituksiin. 5.–6. syyskuuta 2007 Israel käynnisti Operaatio Orchardisi nimetyn hyökkäyksen ja yksipuolisesti pommitti aluetta Syyriassa, jossa se uskoi olevan työmaa tarkoituksena kehittää aseita. Syyrian presidentti Bašar al-Assad sanoi, että keskusteltu työmaa oli vain "sotilastyömaa työn alla" ja että Syyrian tavoite on ydinvoimavapaa Lähi-itä.*lähde?* IAEN:n kenraalijohtaja ElBaradei sanoi, "että siellä oli uraania, mutta se ei tarkoita että siellä oli reaktori". Syyria on sanonut, että se tulee vapaaehtoisesti tekemään yhteistyötä IAEA:n kanssa, jos ei ole "sen sotilaspaikkojen paljastumisen hinta tai aiheuta uhkaa kansalliselle turvallisuudelle."

Kemialliset aseet
-----------------

### Ennen sisällissotaa

Syyria hankki Irakin tavoin kemikaaleja 1970-luvulta lähtien.
Länsimaiset kansalaisjärjestöt toivat julki, että he uskovat Syyrialla olevan aktiivinen kemiallisten aseiden ohjelma.

Syyria on yksi seitsemästä valtioista, joka ei ole allekirjoittanut vuoden 1993 Kemiallisten aseiden kieltosopimusta. Tosin se on kieltänyt kemiallisten aseiden olemassaolon.
Syyrian epäiltiin ennen sotaa valmistavan Sariinia, Tabuunia, VX, ja sinappikaasun tyyppisiä kemiallisia aseita.

### Sisällissodassa

*Pääartikkeli: Kemialliset aseet Syyrian sisällissodassa*
Syyrian armeija käytti paikoin kemiallisia aseita 
syksyllä 2011 alkaneessa sisällissodassa. Elokuussa Syyrian hallituksen joukot ampuivat hermokaasuja tykistöraketeilla moniin kapinallisten miehittämiin kaupunginosiin, niin että satoja siviilejä
kuoli. Uhrit näyttivät nukkuvan, heissä ei ollut väkivallan merkkejä. Kapinalliset ja länsivallat syyttivät Syyrian hallitusta kemiallisten aseiden käytöstä. Syyrian hallitus ja Venäjä väittivät että ei ollut todisteita hallituksen joukkojen harjoittamasta kemiallisten aseiden käytöstä. Yhdysvallat uhkasi Syyriaa ilmaiskuilla. Assad ilmoitti tämän johdosta suostuvansa luovuttamaan kemialliset aseet.*lähde?*

Näin Syyria suurelta osin tekikin, mutta sille jäi yhä näitä aseita. Vuonna 2015 tehtiin ainakin yksi kaasuisku, ilman että länsi puuttui siihen. Samana vuonna kaikki kansainvälisen yhteisön käsiin saamat Syyrian taistelukemikaalit oli tuhottu. Mutta taistelukaasuja käytettiin Syyriassa yhä. Vuoden 2017 kaasuisku surmasi kymmeniä siviilejä ja johti Yhdysvaltain kostoilmaiskuun. Mutta Venäjä syytti kapinallisten varastoineen taistelukaasuja iskun kohdealueelle.*lähde?*

Lähteet
-------

1. ↑  Syria Gives Up Chemical Weapons ... But A War Rages On *npr.org*. Viitattu 2.4.2020. (englanniksi)
2. ↑  Syria hands over remaining chemical weapons for destruction *reuters.com*. Viitattu 2.4.2020. (englanniksi)
3. ↑  Gross, Judah Ari: Ending a decade of silence, Israel confirms it blew up Assad's nuclear reactor *The Times of Israel*.  21.03.2018. Viitattu 21.03.2018.
4. ↑  Syria president denies building nuclear reactor  27.4.2008. AFP.  Arkistoitu 13.5.2013. Viitattu 21.03.2018.
5. ↑  Assad: Facility Israel Bombed in September Was Not Nuclear *Haaretz*.  27.4.2008. Viitattu 21.03.2018.
6. ↑  Syria nuclear clues 'not damning'  17.11.2008. BBC - News. Viitattu 21.3.2018.
7. ↑  Syria rebuffs nuclear inspectors *BBC - News*.  3.10.2008. Viitattu 21.3.2018.
8. ↑  Syria Special Weapons *GlobalSecurity.org*. Viitattu 21.03.2018.
9. ↑  Overview  huhtikuu 2017. Nuclear Threat Initiative. Viitattu 21.03.2018.
10. ↑  States that have neither signed nor acceded to the Chemical Weapons Convention *Organisation for the Prohibition of Chemical Weapons*.  Arkistoitu 29.6.2008. Viitattu 21.03.2018.
11. ↑  Syria denounces US 'lies' *BBC - News*.  15.4.2003. Viitattu 21.03.2018.
12. ↑  Weapons of Mass Destruction (WMD) - Chemical Weapons *GlobalSecurity.org*.  12.9.2014. Viitattu 21.03.2018.

Aiheesta muualla
----------------

* Syria Nuclear Chronology (englanniksi)